Perli rajongója Vastag Csabát?
Érdekes sztori kezd kibontakozni Vastag Csaba és rajongója között – írja a Bors.
Vastag Csabának hatalmas rajongótábora van. Egyik követőjéről, V. Melindáról az egyik újság azt írta, hogy Csaba barátnőjének képzeli magát. A lány bírósághoz fordult, és pert nyert a lappal szemben. A történetnek itt nincs vége, ahogy a Nők Lapja is megírta, Vastag Csaba közösségi oldalán fakadt ki a lányra, aki rágalmazás miatt most Csabát is perelni akarja – írja a Bors. “Nem fogom annyiban hagyni, mert amit rólam állít, az hazugság. Már az ügyvédemhez fordultam a rólam leírt valótlanságok miatt, mert Csaba rágalmazott” – mondta a lány. Vastag Csaba nem kívánt nyilatkozni, édesanyja vállalta véleményét. “...Melinda tudtommal is szinte minden koncert után megvárja Csabát, közös fotót kér. Miért? A szemem láttára, még az RTL-es Reggeli-forgatás után is megjelent és zaklatta. Miért? Attól, hogy Csaba valóban elfogad mindenkit olyannak, amilyen, attól nem kellene ezzel visszaélni” – írta Vastag Márta.
zene RTL Klub X-Faktor rajongás Vastag Csaba bíróság